21. 4. 87 Επίσημη Εφημερίδα των Ευρωπαϊκών Κοινοτήτων Αριθ. C 105/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση της Οικονομικής και Κοινωνικής Επιτροπής για την πρόταση κανονισμού 
του Συμβουλίου για τη θέση σε εφαρμογή της προπαρασκευαστικής φάσης κοινοτικού 
προγράμματος σχετικά με την ηλεκτρονική μεταβίβαση δεδομένων για εμπορική χρήση 
μέσω των δικτύων επικοινωνίας (TEDIS) (') 
(87/C 105/01) 
Στις 15 Δεκεμβρίου 1986 το Συμβούλιο αποφάσισε να ζητήσει από την Οικονομική και 
Κοινωνική Επιτροπή, με βάση το άρθρο 198 της Συνθήκης για την ίδρυση της Ευρωπαϊκής 
Οικονομικής Κοινότητας, να γνωμοδοτήσει για την παραπάνω πρόταση. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 4 Φεβρουαρίου 
1987, με βάση την εισήγηση του κ. Nierhaus. 
Στη 244η σύνοδο ολομέλειας της (συνεδρίαση της 26ης Φεβρουαρίου 1987) η Οικονομική και 
Κοινωνική Επιτροπή υιοθέτησε με πλειοψηφία και 6 αποχές την ακόλουθη γνωμοδότηση: 
1. Εισαγωγή 
1.1. Η ανάπτυξη της ηλεκτρονικής μεταβίβασης 
δεδομένων για εμπορική χρήση μέσω δικτύων επικοι­
νωνίας αποτελεί σημαντική πτυχή μιας γενικότερης 
τεχνολογικής στρατηγικής της Κοινότητας. Σε τελική 
ανάλυση η ανάπτυξη αυτή καθιστά δυνατή την απρό­
σκοπτη μετάδοση ομιλίας, κειμένων και εικόνας 
διαμέσου ενός ενιαίου κοινοτικού ψηφιακού δικτύου 
τόσο στον εμπορικό όσο και στον ιδιωτικό τομέα. 
1.2. Για το σκοπό αυτό θα πρέπει οι διαφορετικές 
εγκαταστάσεις επεξεργασίας δεδομένων του αποστο­
λέα, του παραλήπτη αλλά και της επιχείρησης εκμετάλ­
λευσης του δικτύου να προσαρμοσθούν από τεχνική 
πλευρά σε τέτοιο βαθμό ώστε να είναι δυνατό τα 
δεδομένα να μεταβιβάζονται απρόσκοπτα μέσω συντο­
νισμένου κωδικός. 
1.3. Η πολιτική αυτή είναι εύκολο να σκιαγραφηθεί 
όσον αφορά τους γενικούς στόχους της' η υλοποίηση 
της στην πράξη αποτελεί, όμως, μια τεράστια πολιτική, 
οικονομική και τεχνολογική πρόκληση με σημαντικές 
κοινωνικές συνέπειες, η πολυπλοκότητα των οποίων 
δεν είναι ακόμη δυνατόν να εκτιμηθεί πλήρως. Ήδη η 
τεχνολογική πτυχή της πολιτικής αυτής δεν είναι 
άμοιρη προβλημάτων, τόσο όσον αφορά την ανάπτυξη 
και ενοποίηση της τεχνικής μεταβίβασης (%.χ. καλώ-
(') ΕΕ αριθ. C 2 της 6. 1. 1987, σ. 5. διο, δορυφόρος) όσο και την τεχνική ελέγχου και 
μεταλλαγής (π.χ. προβλήματα διασύνδεσης, SOFTWA­
RE ελέγχου) αλλά και όσον αφορά τους τερματικούς 
σταθμούς. 
1.4. Συνεπώς υπάρχει ήδη μια ολόκληρη σειρά 
προγραμμάτων στην Κοινότητα, βάσει των οποίων 
άρχισαν εργασίες σε επιμέρους τομείς αυτού του 
πολύπλοκου στόχου και τα οποία προγράμματα χρημα­
τοδοτούνται με διαφορετικό τρόπο. Όσον αφορά την 
επιδιωκόμενη κοινοτική ενοποίηση με βάση τις διε­
θνείς προδιαγραφές (στο βαθμό που υπάρχουν), των 
εξελίξεων που σημειώνονται σε εθνικό επίπεδο, η 
Κοινότητα βρίσκεται, παρά την ανάληψη ενθαρρυντι­
κών προσπαθειών (για παράδειγμα συμφωνία για 
ενιαίες προδιαγραφές ISDN), ακόμη στην αρχή του 
δρόμου. 
1.5. Επομένως το πρόγραμμα TEDIS πρέπει να 
εξετασθεί, τουλάχιστον κατά την προπαρασκευαστική 
του φάση, σε συνάρτηση με τα προγράμματα που 
αφορούν την εξέλιξη της τηλεματικής τα οποία η ΟΚΕ 
υποστήριξε σε μεγάλο βαθμό στις γνωμοδοτήσεις που 
εξέδωσε κατά τα τελευταία χρόνια. 
2. Γενικές παρατηρήσεις 
Η ΟΚΕ υποστηρίζει, καταρχήν, και το παρόν σχέδιο 
κανονισμού σχετικά με την προπαρασκευαστική φάση 
Αριθ. C 105/2 Επίσημη Εφημερίδα των Ευρωπαϊκών Κοινοτήτων 21. 4. 87 
ενός κοινοτικού προγράμματος. Αμφιβάλλει, ωστόσο, 
αν οι σχετικά περιορισμένες οικονομικές δυνατότητες 
επιτρέψουν, παρά το μεγάλο αριθμό των προγραμματι­
σμένων ενεργειών και ερευνών, την καλύτερη δυνατή 
συγκέντρωση των προσπαθειών σε συνάρτηση με τα 
πρακτικά αποτελέσματα. Το ζήτημα αυτό θα γίνει 
δυνατό να διευκρινισθεί περισσότερο όταν υπάρξουν 
περισσότερες πληροφορίες για τα σημεία στα οποία 
αποδίδεται ιδιαίτερο βάρος καθώς και για τους οικονο­
μικούς πόρους που θα διατεθούν κατά τη φάση των 
πρότυπων προγραμμάτων. Η ΟΚΕ τονίζει, ωστόσο 
όλως ιδιαιτέρως, ότι είναι αναγκαίο να υπάρξει εκ 
μέρους των εθνικών ταχυδρομικών οργανισμών μεγαλύ­
τερη προθυμία για στενή συνεργασία όσον αφορά την 
ανάπτυξη υπηρεσιών που εκτείνονται σ' όλη την 
Κοινότητα. 
3. Ειδικές παρατηρήσεις 
3.1. Επειδή τα προβλήματα της μεταβίβασης, της 
τεχνικής ελέγχου και της μεταλλαγής, και εν μέρει τα 
προβλήματα των τερματικών σταθμών, πρέπει να 
εξετασθούν σε συνάρτηση με την καθιέρωση ενός 
κοινοτικού ISDN και συνεκτιμώνται συνεπώς και στα 
αντίστοιχα προγράμματα της Κοινότητας (για παρά­
δειγμα RACE), η ΟΚΕ διερωτάται αν το προτεινόμενο 
πρόγραμμα το οποίο από χρονική αλλά και οικονομική 
άποψη είναι πολύ περιορισμένο δεν θα έπρεπε να 
προσανατολίζεται ακόμη περισσότερο προς τα προβλή­
ματα που προκύπτουν από την τεχνική, οικονομική, 
νομική και κοινωνική πτυχή της οργάνωσης των ίδιων 
των υπηρεσιών. Πρόκειται, αφενός, για την ανταλλαγή 
δεδομένων, κειμένων και εγγράφων μεταξύ διοικήσεων, 
οικονομικών επιχειρήσεων και ιδιωτών, με βάση 
ενιαίες προδιαγραφές και, αφετέρου, για τον προσδιορι­
σμό των απαραίτητων πρωτοκόλλων ανωτέρου επιπέ­
δου (επίπεδα 5-7 του αρχιτεκτονικού πρότυπου ISO). 
3.2. Οι υπηρεσίες που έχουν, από τεχνική άποψη, τις 
μεγαλύτερες προοπτικές για επιτυχία, επειδή είναι οι 
πλέον εξελιγμένες, ιδιαίτερα όσον αφορά τον προσδιο­
ρισμό των πρωτοκόλλων ανωτέρου επιπέδου, είναι 
εκείνες που σχετίζονται με την ανταλλαγή πακέτων σε 
επιμέρους κράτη μέλη, αλλά και εκείνες που παρέχο­
νται σε ολόκληρη την Κοινότητα στα πλαίσια της 
EURONET DIANE. Κατά την περαιτέρω πορεία προς 
τη δημιουργία υπηρεσιών που θα διατίθενται σε 
ευρωπαϊκό επίπεδο, θα πρέπει να προωθηθεί κατά 
προτεραιότητα αυτή η τεχνολογία μεταβίβασης, ώστε 
να υπάρχει δυνατότητα μεταβίβασης δεδομένων με όσο 
το δυνατό ευνοϊκότερο κόστος. 
3.3. Η ΟΚΕ αποδίδει ιδιαίτερη σημασία στο συντο­
νισμό των εργασιών που εκτελούνται στα επιμέρους 
κράτη μέλη. Επιπλέον όμως, θα πρέπει και οι αντίστοι­
χες ενέργειες που αναλαμβάνονται με βάση τα ιδιαίτερα 
κοινοτικά προγράμματα να συντονισθούν μεταξύ τους 
με ιδιαίτερη προσοχή, ενόψη της εφαρμογής των 
υπηρεσιών αυτών. 
3.4. Η ΟΚΕ θεωρεί ότι η ευαισθητοποίηση των 
ενδεχόμενων χρηστών έχει ιδιαίτερη σημασία, ώστε να 
υπάρξουν οι προϋποθέσεις αποδοχής της εισαγωγής της 
ηλεκτρονικής μεταβίβασης δεδομένων σε ευρύτερο 
επίπεδο. Ωστόσο, επειδή τα κεφάλαια που διατίθενται για το πρόγραμμα TEDIS είναι πολύ περιορισμένα, η 
ΟΚΕ διερωτάται μήπως η επίτευξη του στόχου αυτού 
δεν θα ήταν δυνατό να ανατεθεί κατά προτεραιότητα 
στις εθνικές κυβερνήσεις και στις εθνικές επιχειρήσεις 
εκμετάλλευσης των δικτύων. Αυτό βέβαια θα πρέπει να 
πραγματοποιηθεί με βάση μια συντονισμένη στρατηγι­
κή ενόψει της διασύνδεσης των δικτύων σε κοινοτικό 
επίπεδο. 
3.5. Η ΟΚΕ υποθέτει ότι οι επιχειρήσεις παραγωγής 
εγκαταστάσεων και SOFTWARE έχουν ήδη ευαισθη­
τοποιηθεί σε μεγάλο βαθμό όσον αφορά τις δυνατότητες 
που προσφέρει η ανάπτυξη των συστημάτων ηλεκτρονι­
κής μεταβίβασης δεδομένων (TED), και ότι είναι 
γνοιστά τα προβλήματα που προκύπτουν κατά τη 
δημιουργία παρόμοιων συστημάτων. Εκείνο που έχει 
μεγαλύτερη σημασία για τους ευρωπαίους κατασκευα­
στές, είναι όμως, η δημιουργία ευνοϊκών τεχνικών και 
πολιτικών βασικών προϋποθέσεων, ώστε να είναι 
δυνατό να παράγεται μεσοπρόθεσμα και μακροπρόθε­
σμα ένας όσο το δυνατόν μεγαλύτερος αριθμός μονάδων 
με ευνοϊκό κόστος. Στην περίπτωση αυτή πρόκειται, 
όμως, για ένα γενικότερο στόχο που υπερβαίνει τα όρια 
του προγράμματος TEDIS αλλά περιλαμβάνεται ρητώς 
σε άλλα προγράμματα γενικότερου χαρακτήρα (για 
παράδειγμα ESPRIT, RACE). 
3.6. Ένα από τα κύρια προβλήματα που ανακύπτουν 
κατά την επέκταση και αξιοποίηση κοινοτικών υπηρε­
σιών, έγκειται στην πολλαπλότητα των γλωσσών στην 
Κοινότητα και, κατά συνέπεια, στην ανάγκη να βρεθούν 
τεχνικές λύσεις όσον αφορά την ηλεκτρονική μεταβί­
βαση δεδομένων. Το πρόβλημα αυτό συνεπάγεται και 
ένα αποφασιστικό μειονέκτημα όσον αφορά τον αντα­
γωνισμό της Κοινότητας έναντι οικονομικών χώρων 
που καλύπτουν οι ΗΠΑ και η Ιαπωνία. Η ΟΚΕ 
επιδοκιμάζει, συνεπώς, ιδιαίτερα το γεγονός ότι στην 
προπαρασκευαστική φάση συμπεριλαμβάνεται και η 
εξέταση των δυνατοτήτων αξιοποίησης των προγραμ­
μάτων αυτόματης μετάφρασης. Ωστόσο διερωτάται 
μήπως δεν θα ήταν σκόπιμο το πρόβλημα της πολυ­
γλωσσίας να εξετασθεί σε ακόμη μεγαλύτερο βαθμό 
στην προπαρασκευαστική φάση. Για το σκοπό αυτό θα 
πρέπει όμως να αυξηθεί σημαντικά το ποσό των 50 000 
ECU. Πάντως, η ΟΚΕ ζητεί να συνεχισθεί η εξέταση 
αυτής της πτυχής με προτεραιότητα στην φάση των 
πρότυπων σχεδίων. 
3.7. Η ΟΚΕ επισημαίνει ότι είναι αναγκαίο να 
εξετασθούν τα ειδικά προβλήματα που αντιμετωπίζουν 
οι μειονεκτικές περιοχές όχι μόνο σε σχέση με το 
πρόγραμμα STAR αλλά και κατά την προπαρασκευα­
στική φάση του TEDIS. 
3.8. Η ΟΚΕ θεωρεί ότι οι αναφορές σε μικρομεσαίες 
επιχειρήσεις στο άρθρο 3, παράγραφος 13 και 5 πρέπει 
να περιλαμβάνουν ρητώς τη μνεία «βιοτεχνικές δρα­
στηριότητες» σε εκείνες τις χώρες όπου υφίσταται 
επακριβώς νομικός χαρακτηρισμός της έννοιας αυτής. 
3.9. Η ΟΚΕ συμφωνεί απόλυτα με την Επιτροπή, ότι 
η στενή συνεργασία με τη βιομηχανία που παράγει είδη 
εξοπλισμού και την βιομηχανία ή τους οργανισμούς 
που τα χρησιμοποιούν αποτελούν σημαντική προϋπό­
θεση για την επίτευξη του στρατηγικού στόχου του 
TEDIS. Επειδή όμως θα υπάρξουν και άμεσες ή έμμεσες 
21. 4. 87 Επίσημη Εφημερίδα των Ευρωπαϊκών Κοινοτήτων Αριθ. C 105/3 
3.10. Η ΟΚΕ υποθέτει ότι η προβλεπόμενη ενδιάμε­
ση έκθεση που θα καταρτισθεί ύστερα από την 
προπαρασκευαστική φάση και πριν την έναρξη της 
φάσης εφαρμογής των προτύπων σχεδίων θα υποβληθεί 
και στην Οικονομική και Κοινωνική Επιτροπή. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
ΠΑΡΑΡΤΗΜΑ 
Απορριφθείσες τροπολογίες 
Οι ακόλουθες τροπολογίες που διατυπώθηκαν επί της γνωμοδότησης του τμήματος και κατατέθηκαν 
σύμφωνα με τον Εσωτερικό Κανονισμό απορρίφθηκαν από την ΟΚΕ κατά τη διάρκεια των συζητήσεων. 
Μετά το σημείο 1.5, να προστεθεί το σημείο 1.6 ως εξής: 
« 1.6. Η ΟΚΕ θα ήθελε να επιστήσει όλως ιδιαιτέρως την προσοχή της Επιτροπής στις πρακτικές 
ανοικτού προστατευτισμού που εφαρμόζουν οι οργανισμοί τηλεπικοινωνιών ορισμένων κρατών 
μελών κατά την επιλογή του υλικού τηλεματικής». 
Αιτιολόγηση 
Για τη δημιουργία μιας πραγματικής εσωτερικής αγοράς, πρέπει να τεθεί τέρμα στα εθνικά στεγανά του 
προστατευτισμού. 
Αποτέλεσμα της ψηφοφορίας 
Ψήφοι υπέρ: 40, ψήφοι κατά: 48, αποχές: 16. 
Μεταξύ του σημείου 3.1 και του σημείου 3.2 που θα γίνει 3.3, να προστεθεί ως σημείο 3.2 το εξής: 
«3.2. Η ΟΚΕ υπογραμμίζει την αναγκαιότητα για αυξημένη διαθεσιμότητα των ταχυδρομικών 
υπηρεσιών των κρατών μελών σε ό,τι αφορά την εντατική συνεργασία για την ανάπτυξη υπηρεσιών σε 
κοινοτική κλίμακα καθώς επίσης και τον περιορισμό του μονοπωλίου τους σε ό,τι είναι απόλυτα 
απαραίτητο». 
Αιτιολογία 
Το μονοπώλιο δεν δικαιολογείται παρά μόνο σε απόλυτα αναγκαίες περιπτώσεις όπως π.χ. η τοποθέτηση 
των καλωδίων. 
Όσον καιρό παραμένουν οι μονοπωλιακές πολιτικές των διαφόρων κρατών μελών θα είναι στην πράξη 
αδύνατον να επιτευχθεί ο επιθυμητός στόχος. Σήμερα οι χρήστες πληρώνουν υπερβολικά ακριβά για ένα 
τεχνητά υπερτιμημένο υλικό και για ανεπαρκείς υπηρεσίες. 
Αποτέλεσμα της ψηφοφορίας 
Ψήφοι υπέρ: 43, ψήφοι κατά: 48, αποχές: 13. επιπτώσεις στην αγορά εργασίας και στη διαμόρφωση 
των θέσεων απασχόλησης στο εμπόριο, στη βιομηχα­
νία και στη διοίκηση, η ΟΚΕ προτείνει να συμμετά­
σχουν στο διάλογο αυτό και οι κοινωνικές ομάδες σε 
ένα όσο το δυνατό πρωιμότερο στάδιο. 
Βρυξέλλες, 26 Φεβρουαρίου 1987.